C 132/144
BG
Официален вестник на Европейския съюз
24.3.2022 г.
Четвъртък, 7 октомври 2021 r.
стоките, услугите и съоръженията, които са на разположение на широката общественост; подчертава, че винаги когато това е възможно, ефективният и недискриминационен достъп за хората с увреждания следва да се предоставя при същите условия, както за лицата без увреждания, и че използването на помощни средства от лица с увреждания следва да бъде улеснено, включително помощни средства за мобилност и достъп, и такива като признати кучета водачи и други кучета придружители (31), когато е необходимо; припомня, че стандартите за достъпност следва да се приемат след консултации с хората с увреждания и техните представителни организации, тъй като техният експертен опит е от съществено значение за установяване на пречките пред достъпността; подчертава, че разумните улеснения, достъпността и универсалният дизайн са от решаващо значение за борбата с дискриминацията срещу хората с увреждания;
63. подчертава жизненоважната роля на членовете на семейството, които се грижат за хора с увреждания и които често удовлетворяват потребностите им от грижи и помощ; поради това подчертава необходимостта от политики и стратегии на равнище ЕС и на национално равнище, за да се осигури силна подкрепа за членовете на семейството и лицата, полагащи грижи; счита, че е от съществено значение да им се предостави европейско взаимно признаване в ролята им на доставчици на грижи;
64. подчертава значението на правото на хората с увреждания да упражняват основните си права при равни условия; подчертава необходимостта да се признае, че хората с увреждания притежават дееспособност наравно с другите във всички аспекти на живота, в съответствие с член 12 от КПХУ; призовава държавите членки да предприемат подходящи и навременни мерки за осигуряване на ефективен, справедлив и приобщаващ достъп до съдебната система и правоприлагането за хората с всякакъв вид увреждания на всички етапи от производството; подчертава, че съоръженията и услугите трябва да бъдат достъпни, за да се гарантира равен достъп без дискриминация до правосъдие и до целия съдебен процес;
65. подчертава необходимостта от финансови помощи, така че хората с увреждания да могат да наемат на работа помощници или финансово да подпомагат членове на семейството, тъй като услугите им за полагане на грижи са свързани с време и финанси и тъй като това е абсолютно необходимо за подкрепата на хората с увреждания и на техните семейни помощници;
66. подчертава, че хората с увреждания са социално маргинализирани и изключени от заетостта и от икономическия и социалния живот; изразява съжаление, че често хората с увреждания, особено тези с големи потребности от подкрепа, са изложени на голям риск от институционализиране, докато настоящата финансова подкрепа от държавите членки не е достатъчна, особено по отношение на съсредоточената върху личността подкрепа в общността, която би защитила правата на хората с увреждания (32);
67. подчертава, че в член 19 от КПХУ е залегнало правото на независим живот и на включване в общността; призовава държавите членки да гарантират процес, който предоставя промяна в житейските условия на хората с увреждания, като се започне от институционалните условия и се стигне до система, даваща възможност за социално участие, при която услугите се предоставят в общността според индивидуалната воля и предпочитание; призовава държавите членки да включат конкретни цели с ясни срокове в своите стратегии за деинституционализация и да финансират по подходящ начин изпълнението на тези стратегии;
68. изразява съжаление във връзка с факта, че хората с увреждания и тяхната мрежа за подкрепа бяха изключени от приоритетните групи в рамките на стратегията на ЕС за ваксинация на населението; настоятелно призовава държавите членки да предложат на хората с увреждания и мрежите, които ги подкрепят, приоритетен достъп до ваксинация; във връзка с това призовава ваксинацията срещу COVID-19 да се основава на свободното и информирано съгласие на хората с увреждания и да не се уронва автономността и дееспособността на всички хора с увреждания, включително хората с умствени увреждания, хората с психо-социални увреждания и аутистите, чрез мерки в името на общественото благо или в името на доброто на съответното лице;
69. призовава за разследване на равнището на ЕС и на национално равнище на непропорционално големия дял на заразяването с COVID-19 и смъртните случаи в домовете за възрастни хора и в други домове за лица, нуждаещи се от грижи, и сред възрастните хора и хората с увреждания, получаващи резидентна грижа и други социални услуги, с цел да се разберат причините, да се установи кой носи отговорност и да се предприемат необходимите мерки за предотвратяване на подобни случаи в бъдеще;
(31) (32)
Петиции NoNo 1140/2015, 0857/2016, 0535/2017, 1140/2015 и 0988/2020.
https://www.edf-feph.org/independent-living-and-de-institutionalisation-policy/